**Talsu novada skolēnu pašpārvalžu un jauniešu organizāciju** 

**jauniešu apvienības “TAS.ES” konkurss**

**“Labākā jauniešu organizācija 2024”**

**NOLIKUMS**

**MĒRĶIS**

Atbalstīt un popularizēt jauniešu pilsoniskās līdzdalības un sabiedriskās dzīves organizēšanai nepieciešamo kompetenču pilnveidi, kā arī sekmēt jauniešos izpratni par lietderīgu brīvā laika pavadīšanu.

**UZDEVUMI**

1. Attīstīt jauniešu radošo domāšanu.
2. Izvērtēt dalībnieku spēju izveidot un prezentēt patstāvīgi radītu spēli, kas veicina lietderīgu brīvā laika pavadīšanu.
3. Izteikt atzinību skolēnu pašpārvaldēm un jauniešu organizācijām par ieguldījumu jauniešu dzīves kvalitātes uzlabošanā.

**ORGANIZATORI**

Talsu novada Bērnu un jauniešu centrs sadarbībā ar Talsu novada Jaunatnes lietu konsultatīvo padomi.

**DALĪBNIEKI**

Talsu novada skolēnu pašpārvalžu un jauniešu organizāciju pārstāvji.

**NORISE**

1. KĀRTA

Konkursa dalīborganizācijas izgatavo un izstrādā oriģinālu spēli. (Spēle - strukturēta aktivitāte, kam raksturīgi noteikti noteikumi un mērķis. Spēles ir gan [izklaides](https://lv.wikipedia.org/wiki/Izklaide) pēc, gan tas ir [mācīšanas](https://lv.wikipedia.org/wiki/Izgl%C4%ABt%C4%ABba) līdzeklis).

Spēles var būt dažāda veida pēc satura un formas.

Spēlei jābūt piemērotai un saistošai jauniešiem vecumposmā no 13 līdz 25 gadiem.

Spēlei jābūt viegli pārvietojamai, prezentējamai gan iekštelpās, gan ārā.

**Līdz 2024. gada 24. maijam** uz apvienibatases@gmail.com iesūtīt pieteikumu – spēles aprakstu (pielikumu Nr.1)

**2024. gada 1. jūnijā** notiek Spēļu prezentācijas pasākums, kurā organizācijas prezentē spēli, iesaistot citu organizāciju dalībniekus un pasākuma apmeklētājus. Spēli prezentē 4-5 organizācijas pārstāvji, pārējie dalībnieki piedalās citu organizāciju sagatavotajās spēlēs, izvēloties savu simpātiju.

2.KĀRTA

**Līdz 2024. gada 22. novembrim** uz apvienibatases@gmail.com iesūtīt konkursa dalīborganizācijas 2024. gada darbības pārskatu. (Pielikums Nr.2)

**VĒRTĒŠANA UN APBALVOŠANA**

1. Konkursa abas kārtas izvērtēs Talsu novada jaunatnes lietu konsultatīvā padome (turpmāk – Komisija).
2. Vērtēšanas kritērijus skatīt Pielikumā Nr.3. un Nr.4.
3. Vienāda punktu skaita gadījumā noteicošais ir Komisijas priekšsēdētājas viedoklis.
4. Konkursa uzvarētāji tiks apbalvoti Talsu novada gada noslēguma jauniešu forumā “Ko sēsi, to pļausi” 2024. gada decembrī.

Līva Karlsone, 26158424, liva.karlsone@talsi.lv





Pielikums Nr.3

**Konkursa “Labākā jauniešu organizācija 2024”**

**1. KĀRTAS (SPĒLES) VĒRTĒŠANAS KRITĒRIJI**

|  |  |  |
| --- | --- | --- |
| **1. kārtas vērtēšanas kritēriji** | | |
| **Nr. p.k.** | **Kritērijs** | **Maksimālais punktu skaits**  **24** |
| 1. | Oriģinalitāte un novitāte. | 5 |
| 2. | Spēles atraktivitāte. | 3 |
| 3. | Spēles mērķis. | 3 |
| 4 | Spēles atbilstība mērķa grupai (jauniešiem vecumā no 13-25 g.). | 3 |
| 5. | Spēles prezentēšana. | 5 |
| 6. | Spēles noteikumu skaidrība un saprotamība, apraksta kvalitāte. | 5 |

**Konkursa “Labākā jauniešu organizācija 2024”**

Pielikums Nr.4

**2. KĀRTAS (DARBĪBAS PĀRSKATA) VĒRTĒŠANAS KRITĒRIJI**

|  |  |  |
| --- | --- | --- |
| **2. kārtas vērtēšanas kritēriji** | | |
| **Nr. p.k.** | **Kritērijs** | **Maksimālais punktu skaits**  **30** |
|  | Rīko dažāda satura un formas pasākumus. (Izklaides pasākumi, darbnīcas, apmācības, aptaujas, projekti, pārgājieni, ekskursijas, akcijas u.c.) | 5 |
|  | Organizācijas iesaiste Talsu novada Jauniešu iniciatīvu projektu konkursā. | 5 |
|  | Sadarbība ar citām iestādēm, organizācijām. | 5 |
|  | Organizācijas pārstāvji ir piedalījušies Talsu novada Bērnu un jauniešu centra organizētajos ikmēneša jauniešu organizāciju apvienības “TAS.ES” semināros. | 5 |
|  | Organizācijas pārstāvji ir piedalījušies Talsu novada Jauniešu dienā “Kopā esam, darām, varam”. | 5 |
|  | Ir konkrēti ieteikumi vai sasniegti rezultāti izglītības iestādes vai pašvaldības vides kvalitātes uzlabošanā. | 5 |